五言奉和行經破薛舉戰地應詔
作者：楊師道
朝代：唐

paragraphs: 鳳紀初膺籙，龍顏昔在田。
鳴祠憑隴嶂，召雨竊涇川。
受律威丹浦，揚兵震阪泉。
止戈基此地，握契硉斯年。
六轡乘秋景，三驅被廣壥。
凝笳入曉囀，析羽雜風懸。
塞雲銜落日，關城帶斷煙。
回輿登故壘，駐蹕想荒阡。
歲月方悠敻，神功逾赫然。
微臣願奉職，導禮翠華前。
（同前）（按：此詩原署「太常卿駙馬都尉安德郡開國公臣楊師道上」。
張步雲《唐代逸詩輯存》收錄本詩。
）。